ddrg/super_eurlex huggingface dataset:
ET Euroopa Liidu Teataja C 52/23

Euroopa Kohtu (kuues koda) 12. detsembri 2013. aasta määrus — Fercal — Consultadoria e Serviços, Lda versus Siseturu Ühtlustamise Amet (kaubamärgid ja tööstusdisainilahendused), Jacson of Scandinavia AB

(Kohtuasi C-159/13 P) (1)

(Apellatsioonkaebus - Ühenduse kaubamärk - Määrus (EÜ) nr 40/94 - Sõnamärk JACKSON SHOES - Siseriikliku ärinime Jacson of Scandinavia AB omaniku esitatud kehtetuks tunnistamise taotlus - Kehtetuks tunnistamine - Ilmselge vastuvõetamatus)

2014/C 52/40

Kohtumenetluse keel: portugali

Pooled

Apellant: Fercal — Consultadoria e Serviços, Lda (esindaja: advokaat A. J. Rodrigues)

Teised menetlusosalised: Siseturu Ühtlustamise Amet (kaubamärgid ja tööstusdisainilahendused) (esindajad: P. Guimarães ja G. Schneider) ja Jacson of Scandinavia AB

Ese

Apellatsioonkaebus Üldkohtu (viies koda) 24. jaanuari 2013. aasta otsuse peale kohtuasjas T-474/09: Fercal — Consultadoria e Serviços vs. Siseturu Ühtlustamise Amet — Jacson of Scandinavia, millega Üldkohus jättis rahuldamata hagi, mis oli esitatud Siseturu Ühtlustamise Ameti teise apellatsioonikoja 18. augusti 2009. aasta otsuse peale (juhtum R 1253/2008-2), mis tehti Jacson of Scandinavia AB ja Fercal — Consultadoria e Serviços, Lda vahelise kehtetuks tunnistamise menetluse raames

Resolutsioon

1) Jätta apellatsioonkaebus rahuldamata.

2) Mõista kohtukulud välja Fercal — Consultadoria e Serviços Lda-lt.

(1) ELT C 171, 15.6.2013.
ET Euroopa Liidu Teataja C 377/4

Euroopa Kohtu (kümnes koda) 7. novembri 2013. aasta määrus — IDT Biologika GmbH versus Euroopa Komisjon

(Kohtuasi C-6/13 P) (1)

(Apellatsioonkaebus - Euroopa Kohtu kodukorra artikkel 181 - Asjade riigihanked - Pakkumismenetlus Serbias marutaudi vaktsiini tarnimiseks - Pakkumuse tagasilükkamine - Ilmselgelt vastuvõetamatu või põhjendamatu apellatsioonkaebus)

2013/C 377/07

Kohtumenetluse keel: saksa

Pooled

Apellant: IDT Biologika GmbH (esindajad: Rechtsanwalt R. Gross ja Rechtsanwalt T. Kroupa)

Teine menetlusosaline: Euroopa Komisjon (esindajad: F. Erlbacher ja T. Scharf)

Ese

Apellatsioonkaebus Üldkohtu (teine koda) 25. oktoobri 2012. aasta otsuse peale kohtuasjas T-503/10: IDT Biologika vs. komisjon, millega Üldkohus jättis rahuldamata hagi Euroopa Liidu delegatsiooni Serbia Vabariigis 10. augusti 2010. aasta otsuse tühistamiseks, mis puudutab hankelepingu sõlmimist marutaudi vaktsiini tarnimiseks Serbia vaktsiinikampaania jaoks korraldatud hankemenetluse (viide EuropeAid/129809/C/SUP/RS) raames Biovet a.s. juhtimise all tegutsevate erinevate firmade ühendusega — Piiride ületamine komisjonile antud kaalutlusõiguse teostamisel

Resolutsioon

1. Jätta apellatsioonkaebus rahuldamata.

2. Mõista kohtukulud välja IDT Biologika GmbH-lt.

(1) ELT C 108, 13.4.2013.
ET Euroopa Liidu Teataja C 175/16

Euroopa Kohtu (viies koda) 6. veebruari 2014. aasta määrus (Wojewódzki Sąd Administracyjny w Łodzi eelotsusetaotlus – Poola) – Marcin Jagiełło versus Dyrektor Izby Skarbowej w Łodzi

(Kohtuasi C-33/13) (1)

((Eelotsusetaotlus - Euroopa Kohtu kodukorra artikkel 99 - Maksustamine - Käibemaks - Kuues direktiiv - Mahaarvamisõigus - Keeldumine Refus - Variisikuna tegutseva äriühingu väljastatud arve))

2014/C 175/18

Kohtumenetluse keel: poola

Eelotsusetaotluse esitanud kohus

Wojewódzki Sąd Administracyjny w Łodzi

Põhikohtuasja menetluse pooled

Hageja: Marcin Jagiełło

Kostja: Dyrektor Izby Skarbowej w Łodzi

Ese

Eelotsusetaotlus – Wojewódzki Sąd Administracyjny w Łodzi – Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 lõigete 1 ja 2 koosmõjus artikli 5 lõikega 1 ning artikli 17 lõike 2 punkti a tõlgendamine – Sisendkäibemaksu mahaarvamise õigus – Sisendkäibemaksu mahaarvamise õiguse puudumine tarne saajal juhul, kui müüja kasutab teise isiku ärinime – Müüja enda tegevuse varjamine – Arve, mille on väljastanud müüjast erinev isik – Puuduv vajadus tõendada, et ostja teadis, et kõnealune tehing oli seotud süüteo või muu rikkumisega, mille oli toime pannud müüja või temaga koostööd teinud isik

Resolutsioon

Nõukogu 17. mai 1977. aasta kuuendat direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas, mida on muudetud nõukogu 20. detsembri 2001. aasta direktiiviga 2001/115/EÜ, tuleb tõlgendada nii, et sellega on vastuolus, kui maksukohustuslasel ei lubata talle tarnitud kaubalt võlgnetavat või tasutud käibemaksu maha arvata seetõttu, et seda kaubatarnet ei peeta – võttes arvesse selle tarnega seotud arve väljastaja toime pandud pettust või rikkumisi – nimetatud arve väljastaja poolt tegelikult sooritatuks, ilma et objektiivsete tõendite alusel oleks tuvastatud ja ilma et maksukohustuslaselt oleks nõutud kontrolli teostamist, mis ei ole tema kohustus, et see maksukohustuslane teadis või oleks pidanud teadma, et tehing on seotud käibemaksupettusega – asjaolu, mida peab kontrollima eelotsusetaotluse esitanud kohus.

(1) ELT C 141, 18.5.2013.
1.

Nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta ning täpsemalt selle artikleid 61 ja 62 tuleb tõlgendada nii, et need ei nõua ega põhimõtteliselt ka keela selliste siseriiklike õigusnormide vastuvõtmist, mis näevad ette, et kohalik tegevusrühm, kes vastab selle määruse artikli 62 lõikes 1 loetletud tingimustele, võib tegutseda vaid kindlaksmääratud õiguslikus vormis. Eelotsusetaotluse esitanud kohus peab olulisi asjaolusid arvestades siiski tagama, et need õigusnormid ei takista määruse vahetut kohaldatavust, ning täpsustama liikmesriikidele selle määrusega antud kaalutlusruumi kasutamise tingimusi, jäädes samas määruse sätetega kehtestatud piiridesse. Samuti peab ta tagama, et need siseriiklikud õigusnormid järgivad harta sätteid ja liidu õiguse üldpõhimõtteid.
ET Euroopa Liidu Teataja C 112/19

Euroopa Kohtu (kuues koda) 16. jaanuari 2014. aasta määrus – nfon AG versus Fon Wireless Ltd, Siseturu Ühtlustamise Amet (kaubamärgid ja tööstusdisainilahendused)

(Kohtuasi C-193/13 P) (1)

((Apellatsioonkaebus - Ühenduse kaubamärk - Määrus (EÜ) nro40/94 - Sõnalist osa „nfon” sisaldav kujutismärk - Sõnalist osa „fon” sisaldava ühenduse kujutismärgi ja siseriikliku sõnamärgi FON omaniku vastulause - Vastulause tagasilükkamine ühtlustamisameti apellatsioonikoja poolt))

2014/C 112/23

Kohtumenetluse keel: saksa

Pooled

Hageja: nfon AG (esindaja: Rechtsanwältin V. von Bomhard)

Teised menetlusosalised: Fon Wireless Ltd (esindaja: abogada L. Montoya Terán), Siseturu Ühtlustamise Amet (kaubamärgid ja tööstusdisainilahendused) (esindaja: D. Walicka)

Ese

Apellatsioonkaebus, mis on esitatud Üldkohtu (neljas koda) 29. jaanuari 2013. aasta otsuse peale kohtuasjas T-283/11: Fon Wireless vs. Siseturu Ühtlustamise Amet – Nfon (Nfon), millega Üldkohus muutis Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 18. märtsi 2011. aasta otsust (asi R 1017/2009-4) selliselt, et nfon AG poolt apellatsioonikojale esitatud kaebus jäeti rahuldamata – Nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (ELT L 78, lk 1) artikli 8 lõike 1 punkti b rikkumine

Resolutsioon

1. Jätta apellatsioonkaebus rahuldamata.

2. Jätta nfon AG kohtukulud tema enda kanda ja mõista temalt välja Fon Wireless Ltd kohtukulud.

3. Jätta Siseturu Ühtlustamise Ameti (kaubamärgid ja tööstusdisainilahendused) kohtukulud tema enda kanda.

(1) ELT C 189, 29.6.2013.
2.

Direktiivi 90/314 artiklit 7 tuleb tõlgendada nii, et liikmesriigil puudub kaalutlusõigus nende riskide ulatust kindlaks määrates, mis peavad olema kaetud reisikorraldaja või reisivahendaja poolt tarbijatele antava tagatisega. Liikmesriigi kohus peab kindlaks tegema, kas liikmesriigi poolt tagatise suuruse kindlaksmääramiseks ette nähtud kriteeriumide eesmärk või toime on tagatisega kaetavate riskide ulatuse piiramine või mõjutavad need kriteeriumid seda; kui see on nii, on antud kriteeriumid ilmselgelt kokkusobimatud nimetatud direktiivist tulenevate kohustustega ja kujutavad seega endast liidu õiguse piisavalt selget rikkumist, mis toob kaasa vastava liikmesriigi vastutuse tingimusel, et tuvastatakse otsene põhjuslik seos.
ET Euroopa Liidu Teataja C 102/10

Euroopa Kohtu (kaheksas koda) 14. novembri 2013. aasta määrus (High Court of Justice’i (Chancery Division) eelotsusetaotlus – Ühendkuningriik) – Glaxosmithkline Biologicals SA, Glaxosmithkline Biologicals, Niederlassung der Smithkline Beecham Pharma GmbH & Co. KG versus Comptroller-General of Patents, Designs and Trade Marks

(Kohtuasi C-210/13) (1)

((Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Mõisted „toimeaine” ja „toimeainete kombinatsioon” - Vaktsiiniabiaine))

2014/C 102/13

Kohtumenetluse keel: inglise

Eelotsusetaotluse esitanud kohus

High Court of Justice (Chancery Division)

Põhikohtuasja menetluse pooled

Hagejad: Glaxosmithkline Biologicals SA, Glaxosmithkline Biologicals, Niederlassung der Smithkline Beecham Pharma GmbH & Co. KG

Kostjad: Comptroller-General of Patents, Designs and Trade Marks

Ese

Eelotsusetaotlus – High Court of Justice (Chancery Division) – Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (ELT L 152, lk 1) artikli 1 punkti b tõlgendamine – Mõisted „toimeaine” ja „toimeainete kombinatsioon” – Vaktsiiniabiaine, millel endal puudub ravitoime, kuid mis tugevdab antigeeni ravitoimet

Resolutsioon

Euroopa Parlamendi ja nõukogu 6. mai 2009. aasta määruse (EÜ) nr 469/2009 (ravimite täiendava kaitse tunnistuse kohta) artikli 1 punkti b tuleb tõlgendada nii, et nagu vaktsiiniabiaine ei kuulu mõiste „toimeaine” alla, ei hõlma mõiste „toimeainete kombinatsioon” kombinatsiooni kahest ainest, millest üks on ravitoimega toimeaine, samas kui teine aine – vaktsiiniabiaine – võimaldab mainitud ravitoimet suurendada, ehkki tal endal ravitoime puudub.

(1) ELT C 189, 29.6.2013.
ET Euroopa Liidu Teataja C 102/9

Euroopa Kohtu (kaheksas koda) 12. detsembri 2013. aasta määrus – Getty Images (US) versus Siseturu Ühtlustamise Amet (kaubamärgid ja tööstusdisainilahendused)

(Kohtuasi C-70/13 P) (1)

((Apellatsioonkaebus - Ühenduse kaubamärk - Määrus (EÜ) nr 207/2009 - Artikli 7 lõige 1 punktid b ja c - Kirjeldav kaubamärk - Sõnamärk PHOTOS.COM - Osaline registreerimisest keeldumine - Võrdne kohtlemine - Siseturu Ühtlustamise Ameti kohustus arvestada oma varasema otsustuspraktikaga - Osaliselt ilmselgelt vastuvõetamatu ja osaliselt ilmselgelt põhjendamatu apellatsioonkaebus))

2014/C 102/11

Kohtumenetluse keel: inglise

Pooled

Apellant: Getty Images (US), Inc. (esindaja: advokat P. Olson)

Teine menetlusosaline: Siseturu Ühtlustamise Amet (kaubamärgid ja tööstusdisainilahendused) (esindaja: V. Melgar)

Ese

Apellatsioonkaebus Üldkohtu (viies koda) 21. novembri 2012. aasta otsuse peale kohtuasjas T-338/11: Getty Images (US), Inc. vs. Siseturu Ühtlustamise Amet (kaubamärgid ja tööstusdisainilahendused), millega Üldkohus jättis rahuldamata tühistamishagi Siseturu Ühtlustamise Ameti teise apellatsioonikoja6. aprilli 2011. aasta otsuse R 1831/2010-2 peale, millega lükati tagasi kaebus kontrollija otsuse peale keelduda osaliselt sõnamärgi PHOTOS.COM registreerimisest klassidesse 9, 42 ja 45 kuuluvate kaupade ja teenuste jaoks – Määruse (EÜ) nr 207/2009 artikli 7 lõike 1 punktid b ja c – Eristusvõime puudumine

Resolutsioon

1. Jätta apellatsioonkaebus rahuldamata.

2. Mõista kohtukulud välja Getty Images (US) Inc.-lt.

(1) ELT C 101, 6.4.2013.
—

arvestama asjaoluga, et tarbija üldine teavitamine enne asjaomase lepingu sõlmimist vahekohtumenetluse ja üldise kohtumenetluse erinevustest ei välista iseenesest, et see tingimus on ebaõiglane. Jaatava vastuse korral tuleb nimetatud kohtul välja selgitada kõik tagajärjed, mis siseriikliku õiguse kohaselt sellest tulenevad, veendumaks, et kõnesolev tingimus ei ole tarbijale siduv.
ET Euroopa Liidu Teataja C 184/3

Euroopa Kohtu (seitsmes koda) 20. märtsi 2014. aasta määrus (Naczelny Sąd Administracyjny eelotsusetaotlus – Poola) – Gmina Wrocław versus Minister Finansów

(Kohtuasi C-72/13) (1)

((Käibemaks - Direktiiv 2006/112/EÜ - Oma vara võõrandamine valla poolt))

2014/C 184/04

Kohtumenetluse keel: poola

Eelotsusetaotluse esitanud kohus

Naczelny Sąd Administracyjny

Põhikohtuasja menetluse pooled

Kaebaja: Gmina Wrocław

Vastustaja: Minister Finansów

Ese

Eelotsusetaotlus – Naczelny Sąd Administracyjny – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), tõlgendamine – Valla tehingute maksustamine – Seadusjärgselt, pärimise või kinke teel omandatud vara müük – Sellise varaga äriühingule mitterahalise sissemakse tegemine

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, tuleb tõlgendada nii, et see lubab käibemaksuga maksustada selliseid tehinguid nagu peab silmas gmina Wrocław (Wrocławi vald), tingimusel, et eelotsusetaotluse esitanud kohus leiab, et need tehingud kujutavad endast majandustegevust nimetatud direktiivi artikli 9 lõike 1 tähenduses ja et asjaomane vald ei teosta neid tehinguid kui ametivõim direktiivi artikli 13 lõike 1 esimese lõigu tähenduses. Kui need tehingud tuleb lugeda teostatuks selle valla kui ametivõimu poolt, ei keela direktiivi 2006/112 sätted neid siiski maksustada, kui eelotsusetaotluse esitanud kohus peaks leidma, et neile maksuvabastuse andmine võib endaga kaasa tuua olulisi konkurentsimoonutusi selle direktiivi artikli 13 lõike 2 tähenduses.

(1) ELT C 141, 18.5.2013.
ET Euroopa Liidu Teataja C 175/16

Euroopa Kohtu (suurkoda) 3. veebruari 2014. aasta määrus (Tribunalul Sibiu, Curtea de Apel Bucureşti eelotsusetaotlused – Rumeenia) – Silvia Georgiana Câmpean vs. Administraţia Finanţelor Publice a Municipiului Mediaş, Administraţia Fondului pentru Mediu (C-97/13), Administraţia Finanţelor Publice a Municipiului Alexandria vs. George Ciocoiu (C-214/13)

(Liidetud kohtuasjad C-97/13 ja C-214/13) (1)

((Eelotsusetaotlus - Riigimaks - ELTL artikkel 110 - Mootorsõidukite esmasel registreerimisel nõutav saastetasu - Imporditud kasutatud sõidukite ja siseriiklikul turul juba olemas olevate sarnaste sõidukite neutraalne maksustamine))

2014/C 175/19

Kohtumenetluse keel: rumeenia

Eelotsusetaotluse esitanud kohus

Tribunalul Sibiu, Curtea de Apel Bucureşti

Põhikohtuasja menetluse pool

Kaebuse esitajad: Silvia Georgiana Câmpean (C-97/13), Administraţia Finanţelor Publice a Municipiului Alexandria (C-214/13)

Vastustajad: Administraţia Finanţelor Publice a Municipiului Mediaş, Administraţia Fondului pentru Mediu (C-97/13), George Ciocoiu (C-214/13)

Ese

Eelotsusetaotlus – Tribunalul Sibiu, Curtea de Apel Bucureşti – Saastetasu, mis kuulub tasumisele mootorsõiduki esmasel registreerimisel või omandiõiguse kohta esimese kande tegemisel – Tasu maksmisest vabastamine sõidukite osas, millelt on tasu makstud varem kehtinud alustel – Viimati nimetatud sõidukitelt makstud tasu kohtu korras tagasinõudmise võimalus – Teistest liikmesriikidest ostetud kasutatud sõidukite kasutuselevõtu võimalik pärssimine – Siseriiklike õigusnormide vastavus ELTL artiklile 110

Resolutsioon

ELTL artiklit 110 tuleb tõlgendada nii, et sellega on vastuolus selline maksustamise kord – mis on kehtestatud ja mida on seejärel piiratud põhikohtuasjades vaidlustatud siseriiklike õigusnormidega –, millega liikmesriik kehtestab saastemaksu mootorsõidukitelt, mida rakendatakse nii, et see pärsib teistes liikmesriikides ostetud kasutatud sõidukite kasutuselevõttu selles liikmesriigis, pärssimata samas sama vanade ja sama kulumisastmega kasutatud sõidukite ostu siseriikikul turul.

(1) ELT C 129, 4.5.2013,

ELT C 189, 29.6.2013.
ET Euroopa Liidu Teataja C 261/6

Euroopa Kohtu 22. mai 2014. aasta määrus – Bilbaína de Alquitranes, SA jt versus Euroopa Kemikaaliamet (ECHA)

(Kohtuasi C-287/13 P) (1)

((Apellatsioonkaebus - Euroopa Kohtu kodukorra artikkel 181 - Määrus (EÜ) nr 1907/2006 (REACH määrus) - Artikkel 59 ja XIII lisa - pigi, kivisöetõrv, kõrgtemperatuurne määratlemine väga ohtliku ainena, mille suhtes tuleb kohaldada autoriseerimismenetlust - Võrdne kohtlemine))

2014/C 261/08

Kohtumenetluse keel: inglise

Pooled

Apellandid: Bilbaína de Alquitranes, SA, Cindu Chemicals BV, Deza, a.s., Industrial Química del Nalón, SA, Koppers Denmark A/S, Koppers UK Ltd, Rütgers Germany GmbH, Rütgers Belgium NV, Rütgers Poland Sp. z o.o. (esindaja: advokaat K. Van Maldegem)

Teine menetlusosaline: Euroopa Kemikaaliamet (ECHA) (esindajad: M. Heikkilä, W. Broere ja T. Zbihlej, keda abistasid advokaadid J. Stuyck ja A.-M. Vandromme)

Resolutsioon

1. Jätta apellatsioonkaebus rahuldamata.

2. Mõista kohtukulud välja Bilbaína de Alquitranes SA-lt, Cindu Chemicals BV-lt, Deza a.s-ilt, Industrial Química del Nalón SA-lt, Koppers Denmark A/S-ilt, Koppers UK Ltd-lt, Rütgers Germany GmbH-lt, Rütgers Belgium NV-lt ja Rütgers Poland sp. z o.o-lt.

(1) ELT C 252, 31.8.2013.
ET Euroopa Liidu Teataja C 261/10

Euroopa Kohtu (üheksas koda) 5. juuni 2014. aasta määrus (Naczelny Sąd Administracyjny eelotsusetaotlus – Poola) – Gmina Międzyzdroje versus Minister Finansów

(Kohtuasi C-500/13) (1)

((Eelotsusetaotlus - Käibemaks - Direktiiv 2006/112/EÜ - Sisendkäibemaksu mahaarvamine - Kapitalikaubad - Kinnisasjad - Mahaarvamise korrigeerimine - Siseriiklikud õigusnormid, mis näevad ette kümneaastase korrigeerimisperioodi))

2014/C 261/16

Kohtumenetluse keel: poola

Eelotsusetaotluse esitanud kohus

Naczelny Sąd Administracyjny

Põhikohtuasja menetluse pool

Hageja: Gmina Międzyzdroje

Kostja: Minister Finansów

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 167, 187 ja 189 ning neutraalsuse põhimõtet tuleb tõlgendada nii, et nendega ei ole vastuolus sellised siseriiklikud õigusnormid, nagu on kõne all põhikohtuasjas, mis sellises olukorras, kus kapitalikauba kasutusotstarvet muudetakse nii, et kõigepealt kasutatakse seda tegevuses, mis ei anna käibemaksu mahaarvamise õigust, ja edaspidi tegevuses, mis mahaarvamisõiguse annab, näevad ette korrigeerimisperioodina ette kümme aastat alates asjaomase kauba kasutamisega alustamisest ja seega välistavad ühekordse korrigeerimise ühe maksustamisaasta jooksul.

(1) ELT C 367, 14.12.2013.
ET Euroopa Liidu Teataja C 261/7

Euroopa Kohtu (kaheksas koda) 5. juuni 2014. aasta määrus (Augstākā tiesa (varem Augstākās tiesas Senāts) eelotsusetaotlus – Läti) – Antonio Gramsci Shipping Corp. jt versus Aivars Lembergs

(Kohtuasi C-350/13) (1)

((Eelotsusetaotlus - Õigusalane koostöö tsiviilasjades - Määrus (EÜ) nr 44/2001 - Hagi tagamise abinõude tunnustamine ja täitmine - Algse otsuse tühistamine - Eelotsusetaotluse juurde jäämine - Otsuse tegemise vajaduse äralangemine))

2014/C 261/10

Kohtumenetluse keel: läti

Eelotsusetaotluse esitanud kohus

Augstākā tiesa (varem Augstākās tiesas Senāts)

Põhikohtuasja pooled

Hagejad: Antonio Gramsci Shipping Corp., Apollo Holdings Corp., Arctic Seal Shipping Co. Ltd, Atlantic Leader Shipping Co. Ltd, Cape Wind Trading Co.Ltd, Clipstone Navigation SA, Dawnlight Shipping Co. Ltd, Dzons Rids Shipping Co., Faroship Navigation Co. Ltd, Gaida Shipping Co., Gevostar Shipping Co. Ltd, Hose Marti Shipping Co., Imanta Shipping Co. Ltd, Kemeri Navigation Co., Klements Gotvalds Shipping Co., Latgale Shipping Co. Ltd, Limetree Shipping Co. Ltd, Majori Shipping Co. Ltd, Noella Marītime Co. Ltd, Razna Shipping Co., Sagewood Trading Inc., Samburga Shipping Co. Ltd, Saturn Trading Co., Taganroga Shipping Co., Talava Shipping Co. Ltd, Tangent Shipping Co. Ltd, Viktorio Shipping Co., Wilcox Holding Ltd, Zemgale Shipping Co. Ltd, Zoja Shipping Co. Ltd

Kostja: Aivars Lembergs

Resolutsioon

Augstākās tiesas Senāts’i (Läti) 12. juuni 2013. aasta otsusega esitatud eelotsusetaotluse kohta ei ole vaja otsust teha.

(1) ELT C 252, 31.8.2013.
ET Euroopa Liidu Teataja C 184/9

Euroopa Kohtu (kaheksas koda) 13. veebruari 2014. aasta määrus (Tribunal Arbitral necessário – Portugal eelotsusetaotlus) – Merck Canada Inc versus Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda

(Kohtuasi C-555/13) (1)

((Eelotsusetaotlus - Mõiste „siseriiklik kohus” ELTL artikli 267 tähenduses - Tribunal Arbitral necessário - Vastuvõetavus - Määrus (EÜ) nr 469/2009 - Artikkel 13 - Ravimite täiendava kaitse tunnistus - Tunnistuse kehtivusaeg - Ainuõiguse maksimaalne kasutamise aeg))

2014/C 184/12

Kohtumenetluse keel: portugali

Eelotsusetaotluse esitanud kohus

Tribunal Arbitral

Põhikohtuasja pooled

Hageja: Merck Canada Inc

Kostjad: Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda

Ese

Eelotsusetaotlus – Tribunal Arbitral – Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (kodifitseeritud versioon) (ELT L 152, lk 1) artikli 13 tõlgendamine – Tunnistuse kehtivusaeg – Ainuõiguse kehtimise ajavahemik, mis võib olla pikem kui maksimaalne 15 aastat alates kõnealuse ravimi liidus turuleviimiseks esmase müügiloa andmise kuupäevast

Resolutsioon

Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artiklit 13 koostoimes sama määruse põhjendusega 9 tuleb tõlgendada nii, et selle kohaselt ei ole lubatud, et samal ajal nii patendi kui ka tunnistuse omanikul on võimalik tugineda tunnistuse kogu kehtivusajale, mida arvutatakse artikli 13 alusel, olukorras, kus ta saaks sellisele kehtivusajale tuginedes kasutada mingi toimeaine suhtes ainuõigust üle 15 aasta alates ajast, kui anti nimetatud toimeainest koosneva või seda sisaldava ravimi esmane müügiluba Euroopa Liidus.

(1) ELT C 15, 18.1.2014
ET Euroopa Liidu Teataja C 261/19

Euroopa Kohtu presidendi 7. mai 2014. aasta määrus (Bundesgerichtshofi eelotsusetaotlus – Saksamaa) – SR-Tronic GmbH likvideerija Andreas Grund, Jürgen Reiser, Dirk Seidler versus Nintendo Co. Ltd, Nintendo of America Inc.

(Kohtuasi C-458/13) (1)

2014/C 261/33

Kohtumenetluse keel: saksa

Euroopa Kohtu president tegi määruse kohtuasja registrist kustutamiseks.

(1) ELT C 344, 23.11.2013.
1.

Kui Euroopa Komisjon on ELTL artikli 108 lõiget 3 kohaldades algatanud selle artikli lõikes 2 sätestatud ametliku uurimismenetluse seoses riikliku meetmega, millest ei olnud selle rakendamise käigus teavitatud, on siseriiklik kohus, kuhu on esitatud hagi selle meetme lõpetamiseks ja väljamakstud summade tagasimaksmiseks, kohustatud võtma kõik vajalikud meetmed, et teha järeldused selle meetme peatamise kohustuse väidetavast rikkumisest. Selleks võib siseriiklik kohus otsustada peatada vaidlusaluse meetme rakendamine ja nõuda tagasi juba makstud summa. Kohus võib ka otsustada kohaldada ajutisi meetmeid, et esiteks tagada poolte huvid ja teiseks ametliku uurimismenetluse algatamise kohta tehtud komisjoni otsuse kasulik mõju.
ET Euroopa Liidu Teataja C 409/20

Euroopa Kohtu (kümnes koda) 4. septembri 2014. aasta määrus – Ghezzo Giovanni & C. Snc di Ghezzo Maurizio & C. versus Cooperativa Mare Azzurro Socialpesca Soc. coop. arl, varem Cooperativa Mare Azzurro Soc. coop. rl, Cooperativa vongolari Sottomarina Lido Soc. coop. rl, Euroopa Komisjon

(Kohtuasi C-145/13 P) (1)

((Apellatsioonkaebus - Riigiabi - Abi Veneetsia ja Chioggia territooriumil tegutsevate ettevõtjate kasuks - Euroopa Kohtu kodukorra artikkel 181))

2014/C 409/27

Kohtumenetluse keel: itaalia

Pooled

Apellant: Ghezzo Giovanni & C. Snc di Ghezzo Maurizio & C. (esindajad: avvocatessa R Volpe ja avvocatessa C. Montagner)

Teised menetlusosalised: Cooperativa Mare Azzurro Socialpesca Soc. coop. arl, varem Cooperativa Mare Azzurro Soc. coop. rl, Cooperativa vongolari Sottomarina Lido Soc. coop. rl, Euroopa Komisjon (esindajad: V. Di Bucci, G. Conte ja D. Grespan)

Resolutsioon

1. Jätta apellatsioonkaebus rahuldamata.

2. Mõista kohtukulud välja Ghezzo Giovanni & C. Snc di Ghezzo Maurizio & C.-lt.

(1) ELT C 207, 20.7.2013.